1. ถนนมหาราชเป็นถนนจัดเก็บค่าธรรมเนียมการจอดรถตามบัญชีท้ายข้อบัญญัติกรุงเทพมหานคร เรื่องการจัดระเบียบการจอดรถ พ.ศ.2564 ซึ่งอยู่ในความรับผิดชอบของงานบริการที่จอดยานยนต์ กองรายได้ โดยมีผู้รับผิดชอบในการจัดเก็บแต่งกายชุดกากีแขวนป้ายแสดงตัว ซึ่งอัตราค่าธรรมเนียมจอดรถ คือ รถยนต์ขนาด 4 ล้อ  ชั่วโมงแรก 20 บาท ชั่วโมงต่อไป 30 บาท เศษของชั่วโมงคิดเป็นหนึ่งชั่วโมง ปฏิบัติงานในช่วงเวลาอนุญาตจอด ตั้งแต่เวลา 9.00 น. – 16.00 น. ตั๋วอนุญาตจอดรถมีตรากรุงเทพมหานคร เปลี่ยนสีตามวันปฏิบัติงาน 2. ตรวจสอบแล้ว บุคคลที่ผู้ร้องกล่าวถึงไม่ใช่บุคลากรของกรุงเทพมหานคร เนื่องจากถนนมหาราชไม่ได้มีการมอบหมายปฏิบัติหน้าที่ในวันอาทิตย์ และไม่ได้ใช้ตั๋วอนุญาตจอดรถของกรุงเทพมหานคร หากพบบุคคลอื่นที่ไม่ใช้เจ้าหน้าที่ของกรุงเทพมหานครไปจัดเก็บค่าจอดรถ จึงเป็นการเรียกเก็บค่าจอดรถโดยบุคคลที่ไม่มีอำนาจตามกฎหมาย ผู้ร้องสามารถแจ้งความร้องทุกข์กล่าวโทษได้ที่สถานีตำรวจนครบาลพระราชวัง ได้ทันที หรือ โทร. 02-224-5050 ในฐานะผู้เสียหายโดยตรง นอกจากนี้กรุงเทพมหานครโดยกองรายได้ สำนักการคลัง จะประสานแจ้งสำนักงานเขตพระนคร และสถานีตำรวจนครบาลพระราชวัง จัดส่งเจ้าหน้าที่กวดขัดไม่ให้มีบุคคลอื่นที่ไม่ใช่เจ้าหน้าที่ของกรุงเทพมหานครไปจัดเก็บค่าจอดรถในบริเวณดังกล่าว (กองรายได้ สำนักการคลัง)
สวัสดีค่ะ วันนี้ได้ไปจอดรถข้างมิวเซียมสยาม ที่มีป้ายว่าสามารถจอดได้ในวันอาทิตย์ เมื่อจอดเสร็จ มีผู้ชายขี่มอเตอร์ไซค์ มาคิดเงินค่าที่จอดรถ โดยอ้างว่ามาจาก กทม โดยที่ไม่ได้ใส่เครื่องแบบหรือมีบัตรว่าเป็นเจ้าหน้าที่ของ กทม โดยเค้าบอกว่าปกติก็ต้องจ่าย จอดที่ไหนก็ต้องจ่าย เป็นที่ของ กทม  จึงอยากทราบว่าปกติ กทม มีการเรียกเก็บค่าที่จอดบริเวณนี้หรือไม่ ถ้าไม่มีขอความกรุณาช่วยจัดการบุคคลที่อ้างตัวว่าเป็นคนของ กทม มาเก็บเงินผู้อื่นด้วยค่ะ หรือว่าถ้ามีการเก็บจริงๆ ช่วยติดป้ายแจ้งนิดนึงค่ะ จะได้รู้ว่าเงินที่จ่ายไปจะเข้า กทม จริงๆ ไม่ใช่กลายไปเป็นประโยชน์ส่วนบุคคลที่หาเงินกับพื้นที่สาธารณะค่ะ
ขอบคุณมากค่ะที่ช่วยเหลือในการแก้ปัญหาดังกล่าว